આ બંને પ્રોજેક્ટ પૂરા થાય ત્યારે ખરા. આમ પણ દાંડીમાં સ્મારક બને કે ન બને, અમદાવાદના સાબરમતી આશ્રમથી દાંડી સુધીનો રસ્તો હેરિટેજ થાય કે નહીં તેનાથી ખરા ગાંધીપ્રેમીને કોઈ ફરક નથી પડવાનો. તેમના માટે તો સદાય ‘મારું જીવન એ જ મારો સંદેશ’નો ગાંધીવિચાર જ પ્રેરણાદાયી રહેવાનો. દાંડીના આ બે પ્રોજેક્ટમાં સરકારી રાહે થતાં કામોમાં કેવી ઢીલી નીતિ અને લાલિયાવાડી થતી હોય છે તેનો વધુ એક નમૂનો દેશવાસીઓને જોવા મળી રહ્યો છે.